tomron87/hebrew-wikipedia-sentences-corpus huggingface dataset:
בתי הבד הרבים בהם מרמזים כי הייצור נועד לעודפים בקנה מידה גדול ולא אך ורק לצריכה מקומית.
דוד עיטם טוען כי ח'רבת חודש היתתה מרכז ייצור מלכותי, השייך לממלכת ישראל הצפונית, ששימש לסחר בינלאומי.
האתר שוכן על המדרון הצפוני של גבעה נמוכה המשקיפה על נחל שילה.
השטח שמסביב מורכב מאבן גיר קשה מתצורות ורדים ובינה, היוצרות רכסים ארוכים בכיוון מזרח-מערב המופרדים על ידי עמקים עמוקים לאורך העתקים גאולוגיים.
עמקים אלה עיצבו את נתיבי רוב הדרכים העתיקות באזור.
עם זאת, ליד ח'רבת חודש, נראה כי דרך עברה ממערב לאתר, חצתה את עמק שילה במקום לעקוב אחר הרכס, ולאחר מכן עלתה לעבר היישוב המרכזי מתקופת הברזל 2 בח'ירבת בנאט בר.
האתר מוקף בחורש ים תיכוני הנשלט על ידי אלון (Quercus calliprinos) ואלה (Pistacia palaestina) על אדמת טרה רוסה.
מקור המים הקרוב ביותר הוא ביר צרידה, באר הממוקמת כ-750 מטרים מזרחה בעמק שילה.
החפירה התמקדה בחלקו המזרחי של האתר, אשר נשמר היטב, ובחשיפת מתקנים חקלאיים-תעשייתיים חצובים מדרום.
לאתר המבוצר, המשתרע על שטח של כ-5.4 דונם, בצורת ריבוע עם מגנן בולט.
תוואי המבנה משקף חלוקה מתוכננת מראש לשני אזורים שונים בגדולם: רובע מגורים במזרח ורובע ציבורי עם מחסנים במערב.
אזור המגורים כלל 16 מבנים המסודרים לאורך הצדדים הצפוניים, המזרחיים והדרומיים של האתר, שמונה מהם נבנו כנגד חומת הסוגרים.
חלק מהמבנים שכללו חצרות קטורות ובהן היו שרידים של פעילויות ביתיות כגון תנורי טבון, משטחי אבן ואבני ריחיים להכנת מזון, משקולות נול המשמשות לייצור טקסטיל, כמו גם מתקני אחסון.
בין המבנים היו מספר בתי ארבעה חדרים.
החלק המערבי של האתר הכיל שני מבנים גדולים (כ-14.0 × 13.5 מ' ו-14.0 × 11.5 מ'), המחוברים על ידי מסדרון צר, וייתכן שגם מבנה שלישי קטן יותר.
אחד המבנים הללו חולק מבפנים על ידי שורה של עמודי אבן גדולים.
דוגמאות לתוכניות אדריכליות אלו נפוצות באתרים ישראליים כמו תל מגידו ותל חצור, שם זוהו כמחסנים, צריפים ואורוות.
מבנה קטן יותר נוסף, המסודר באלכסון, זוהה בתצלומי אוויר בחלק הצפוני ושימש אולי גם הוא כמחסן.
קירות המבנים הללו הם בעובי 1.0–1.5 מ', ונבנו משורות אבן כפולות.
האתר היה מוקף בביצורים שהורכבו בעיקר מחומות סוגרים, המעובות בחומות בנות שורה אחת.
התוואי המזרחי של החומה נשמר במלואו, בעוד שקטעים ניכרים מהקווים הצפוני והדרומי שרדו גם כן.
בצד הצפוני, שפנה למדרון, החומה חוזקה בתמיכת קיר תמך מסיבי ליציבות נוספת.
לאורך הצד המערבי נותרו רק חלקים מהחומה בת השורה האחת.
בפינה הדרום-מזרחית עמד מעוז גדול שנבנה מאבני גזית, שהשתמר בגובה כ-2 מטרים.
מבנה זה, שצפה על הנוף שמסביב, שילב מגדל קטן בפינה הצפון-מזרחית שלו ונראה כי היה מחולק מבפנים.
סוג בנייה זה הושווה לערים מלכותיות ישראליות אחרות כמו תל מגידו (שכבה IVA), מה שלדעתו של דוד עיטם מחזק את ההשערה שאתר זה הוא מרכז מלכותי להפקת שמן זית.
שברי החרס הקדומים ביותר מן האתר מתוארכים לתקופת הברזל 1 (המאה ה־12–11 לפנה"ס), ומעידים על שלב התיישבות מוקדם.
עם זאת, עיקר הממצא שייך לתקופת הברזל 2ב (סוף המאה ה־9–המאה ה־8 לפנה"ס).
כלי אופייני לממלכת ישראל הצפונית הוא קנקן האחסון המכונה "היפו", שנמצא באתר בכמות גדולה.
כלי נוספים כללו קדרות וסירי בישול, וכן שברי כלי אבן ששימש לבשמים.
חלק מהחרסים מעידים על קשרי מסחר עם ממלכת יהודה, כמקובל באתרים בשומרון הדרומית.
בנוסף נמצאה כמות מצומצמת של חרסים מהתקופות הרומית–ביזנטית והעות'מאנית, המלמדים על פעילות חקלאית מאוחרת במקום.
באתר נתגלו 33 מתקני בית בד חצובים בסלע.
המתקנים סווגו לתשעה טיפוסים, שכולם מאפיינים את מתקני הסלע מתקופת הברזל 2. מרביתם נבנו בצדו הדרומי של האתר, שבו השטח סלעי ואינו מתאים לעיבוד חקלאי.
שני מתקנים נוספים נבנו בתוך רובע המגורים, דבר המעיד כי היו בבעלות פרטית ולא ציבורית.
הזיתים כנראה אוחסנו במערות חצובות קטנות או באגנים עגולים סמוך לבתי הבד לפני העיבוד.
הכתישה נעשתה או בגת קעורה באמצעות אבן אליפטית או בגת מרובעת באמצעות אבן גלילה.
הרסק שהתקבל הונח על משטח סחיטה מתחת לקורה, שעוגנה בשקע בקיר בצד אחד והועמסה במשקולות בצדה האחר, וכך הופק השמן במנגנון מנוף־ומשקולת.
משקולות אבן שנמצאו באתר, ובהן טיפוס טבעתי וטיפוס דמוי-פעמון, מעידות על סוגי הציוד ששימשו במקום.
הנוזל זרם אל בור איסוף דרך חור או חריץ, שם שקעו השיירים בכוסית בתחתיתו.
השמן גלש אל בור צדדי, ובהיעדרו נאסף באגן שבו הופרד ידנית.
מוערך כי לבתי הבד שנחשפו בח'רבת חודש הייתה קיבולת שנתית של 6,993–11,340 ליטר, בהתבסס על הנפח המוגדל של בורות האיגום שלהם והערכה של שלוש פעולות כבישה ביום.
עם 16 בתים בני שלושה וארבעה חדרים שזוהו באתר, האוכלוסייה מוערכת ב-120 תושבים, שצריכתם השנתית הייתה כ-400 ליטר.
עודפי הייצור יועדו ככל הנראה למסחר.
ח'רבת מורד היא אתר ארכאולוגי בשומרון הנמצא בין העיר הפלסטינית סלפית וההתנחלות והעיר הישראלית אריאל.
האתר ששטחו 2.5 דונם שוכן על מדרון המשתפל לכיוון דרום, של שלוחה עליה נמצא האתר הסמוך ח'רבת א-סג'רה.
באתר כיום נמצאים מספר גלי אבנים המכסים שרידים של מבנים עתיקים, כמו גם מדרגות חקלאיות.
האתר שוכן מדרום לגדר ההפרדה, בצד של העיר סלפית.
בשנות ה-80 נחקר האתר במסגרת הסקר של דרום השומרון.
מחצית מכלי החרס שתועדו באתר תוארכו לתקופת הברונזה התיכונה (המאות ה-20–15 לפנה"ס), מקצתם לתקופת הברזל 2, תקופת שלטון ממלכת ישראל (המאות ה-10–8 לפנה"ס).
בנוסף נמצאו באתר שני שברי חרס, אחד מהתקופה הרומית (המאה ה-1 לפנה"ס עד המאה ה-3 לספירה) ואחד מהתקופה הביזנטית (המאות ה-4–7 לספירה).
חורבת הנמלטים) הוא אתר ארכאולוגי על הר כולצון שמדרום ליישוב הישראלי עדי עד ומצפון מערב לכפר אל-מוע'ייר בדרום מזרח השומרון, במזרח הרי בנימין.
החורבה נמצאת על הר כולצון שמדרום מזרח לעמק שילה, מצפון מערב לאל-מוע'ייר ומדרום לעדי עד, במזרח הרי בנימין.
פסגת ההר מתנשאת לגובה של כ-840 מטרים מעל פני הים.
בחורבה נמצאו ממצאים מתקופת ההתנחלות, תקופת בית המקדש השני, מרד בר כוכבא, התקופה הרומית והתקופה הביזנטית.
במקום ישנם במספר בורות וחללים תת-קרקעיים, ובכללם, בצד הצפוני של המתחם, מצוי בור מים המזוהה כמקווה טהרה שלצידו אוצר, ככל הנראה מתקופת בית שני.
מעט מזרחה מהבור המזוהה כמקווה ישנה מערכת מסתור האופיינית למערות המסתור ששויכו לתקופת מרד בר כוכבא, ולפיכך גם מערכת מערות מסתור שבח'רבת כולצון מתוארכת לתקופה זו.
למערכת מספר חדרים וכוכי זחילה ביניהם.
המקום עבר חפירת שוד נרחבת.
במורדות המערביים של ההר ישנו ריכוז אורני הסלע המזרחי ביותר בארץ ישראל.
ח.ר.ק.ו.ת הוא אלבום הסולו הראשון של הראפר פלד, אחרי התפרקות ההרכב שבו היה חבר עם אורטגה.
האלבום הוא אלבומו הרביעי של פלד לאחר האלבומים "מתוך הזוהמה" שיצא כחלק מהלהקה "פי.אר.
טרופרז" ו"ממשיכים לבעוט" ו"משלוח מיוחד" שיצאו כחלק מהצמד "פלד ואורטגה".
האלבום, שיצא בשנת 2012, מביע את אהבתו ל"חרקות", לרכיבה ול"דאווינים".
השיר "באסים בבגאז'" מהאלבום הוא אחד המצליחים ביותר של פלד, וקיבל למעלה ממיליון צפיות באתר YouTube.
להיט גדול נוסף הוא השיר "ח.ר.ק.ו.ת".
השיר "לא טוב" נכנס לפלייליסט של גלגלצ.
האלבום הופק ומוקסס על ידי אורי שוחט ומיכאל כהן מהצמד כהן@מושון.
באלבום פלד מארח את יוסי פיין ("נערה מדליקה", "לא טוב"), את אסתר רדא ("מלודי","עיניים אליי"), ואת מוקי ("עיניים אליי").
את הסקראצ'ים לאלבום ביצע DJ Mesh.
ברשימת "11 האלבומים הטובים של תשע"ג" באתר "וואלה!
NEWS" מיקם נדב מנוחין את האלבום במקום השישי.
בנימוקיו לבחירה כתב כי ""ח.ר.ק.ו.ת" הוא מתצוגות התכלית המעולות של תשע"ג".
בבלוג "MadManFMblog" בחר הראפר TOB (תום גוטמן) באלבום לאלבום השנה של ההיפ הופ לשנת תשע"ג.
ח.מר תעשיות בע"מ היא חברה ישראלית, העוסקת בביצוע פרויקטים ואספקת שירותים בתחומי התקשורת, האבטחה והביטחון.
ח.מר תעשיות היא חברה ציבורית ומניותיה נסחרות בבורסה לניירות ערך בתל אביב.
מר תעשיות התאגדה בנובמבר 1987 כחברה פרטית והחלה את פעילותה העסקית בשנת 1988. החברה הוקמה על ידי חיים מר (שמה היא ראשי תיבות של שמו).
מר היה עתודאי, למד מתמטיקה בטכניון, שירת ביחידה 8200 של חיל המודיעין והשתחרר בגיל 27. החברה הוקמה על בסיס מסגריה שייצרה עמודים לאנטנות, שהייתה בבעלות אביו.
חברו ליחידה, יצחק בן-בסט הצטרף כשותף.
החברה החלה את פעילותה בתחום תשתיות תקשורת, בשנים הראשונות עסקה בהקמת תשתיות לחברות הטלוויזיה בכבלים שהחלו לפעול באותה עת בישראל.
אחר כך, עם הגידול המהיר בשוק תקשורת סלולרית בישראל החלה לספק שירותי הקמה לתחנות בסיס.
בשנת 1992 הנפיקה החברה את מניותיה בבורסה לניירות ערך בתל אביב לפי שווי של 45 מיליון דולר וגייסה 8 מיליון דולר.
באותה שנה החברה החלה לפעול מחוץ לישראל והקימה חברות בת באירופה, ברזיל, מקסיקו, ואפריקה.
בשנת 2001 רכשה מחברת ECI Telecom את חברת הבת TMCS, העוסקת בפיתוח ושיווק פתרונות מערכתיים ברשתות טלוויזיה בכבלים, תמורת 6.5 מיליון דולר.
בספטמבר 2013, מכר חיים מר את השליטה בחברה לקרן פימי, שהשקיע 95 מיליון שקל תמורת 30% מהמניות.
מר ממשיך להחזיק כ-28% מהמניות ומשמש כיושב ראש
רוב פעילות החברה מבוצעת כפרויקטים בשיטת Turnkey, בארבעה מגזרי פעילות עיקריים:
תשתיות תקשורת - פעילות הכוללת בביצוע, הקמה ותכנון של מגדלי תקשורת ומבנים לציוד תקשורת ובינוי אתרים, וכן הקמת אנטנות ותחנות בסיס, ומתן שירותים הנדסיים לציוד תקשורת סלולרית.
אספקת מוצרים ושירותים לשוק התקשורת רחבת-הפס, הכוללת תשתיות לטלוויזיה בכבלים, גישה לאינטרנט, והתקנת מערכות קליטת שידורי טלוויזיה בלוויין.
אבטחה - ביצוע עבודות תשתית ואינטגרציה של מערכות אבטחה העברת וידאו ואודיו שלמערכות צפייה מרחוק, לאבטחת מתקנים ועיר חכמה.
בין השאר התקינה החברה מערכות אבטחה בעיר העתיקה בירושלים, ואולימפיאדת אתונה (2004).
ביטחון - פעילות הכוללת פיתוח, הרכבה וייצור מערכות תקשורת טקטיות צבאיות ואזרחיות, מערכות קשר חכמות לאפליקציות צבאיות לחיילות הים והיבשה בישראל ובעולם.
מוצרי תוכנה בתחום המודיעין, החקירה, הפינטק והגנת הסייבר באמצעות חברת "אתנה".
החברה הוקמה במקור על ידי ראש המוסד לשעבר שבתי שביט כחברה לייעוץ אסטרטגי וביטחוני בעולם.
בהמשך נכנס איש העסקים יוסי מימן כשותף.
"ח.מר תעשיות" רכשה את חלקו של יוסי מימן בחברה בשנת 2006. בינואר 2017 מונה, יורם כהן, ראש השב"כ לשעבר, לתפקיד דירקטור בחברה.
במהלך השנים השקיעה החברה במספר חברות הזנק ומיזמים שונים, בין השאר:
מר טלמנג'מנט סולושנז (MER Telemanagement Solutions) - חברת בת שהוקמה בשנת 1995, הונפקה במאי 1997 בבורסת נאסד"ק וגייסה כ-8 מיליון דולר, לפי שווי של 35 מיליון דולר.
החברה אגדה פעילות של מספר חברות תוכנה, שסיפקו בין היתר, תוכנה לניהול בתי מלון ומשרדים, תוכנה לניהול מערכות טלפונים ומערכות דואר קולי.
בשנת 1999 ביצעה ספין-אוף של מר טלמנג'מנט סולושנז, כאשר חילקה את מניותיה לבעלי המניות של ח.מר תעשיות, באופן יחסי להחזקותיהם.
חלל תקשורת - מפעילת לווייני התקשורת עמוס, ח.מר תעשיות השקיע בחברה בתחילת דרכה והחזיקה בכ-25% מניותיה, אותם מכרה בהדרגה במהלך השנים.
נובנט - חברת הזנק שהוקמה בשנת 1998 ועסקה בפיתוח רכיבים לתשתיות תקשורת סלולרית ואינטרנט.
נמכרה כעבור שנתיים תמורת כ-150 מיליון דולר במניות ובמזומן.
"ח.מר תעשיות" החזיקה כ-40% ממניות החברה.
ביפ א-קול - חברה שהוקמה בשותפות עם תדיראן תקשורת, והקימה רשת לתפעול מכשירי זימונית.
נמכרה בשנת 1995 לחברת יורוקום.
רדיוס 100FM - תחנת רדיו אזורית שהוקמה ב-1995, ב-1999 מכרה את החזקתה (39%) לשותפיה בתחנה.
סיבידיה מערכות (cVidya Networks) - חברה שהוקמה בספטמבר 2000 על ידי היזם אלון אגינסקי, ששימש קודם כסמנכ"ל פיתוח עסקי בקבוצת ח.מר.
קבוצת ח.מר והחברה האחות MTS סיפקו את המימון הראשוני לחברה.
החברה פיתחה פתרונות אבטחת הכנסה (Revenue Assurance) עבור ספקי תקשורת ובהמשך גייסה הון נוסף ממספר קרנות הון סיכון.
סיבידיה נמכרה לחברת אמדוקס בינואר 2016 תמורת 30 מיליון דולר.
מרימון גז הטבעי - חברה שהוקמה בשותפות עם רימון שרותי ייעוץ וניהול, וזכתה בשנת 2013 במכרז לתכנון, הקמה, והפעלה של רשת חלוקה גז טבעי באזור הצפון ברישיון לתקופה של 25 שנה.
באוגוסט 2019 מכרה את החזקתה (50%) במרימון לקרן ההשקעות הפרטיות "נוי", ברווח של 20 מיליון שקל.
ח'תלון (בטג'יקית: Вилояти Хатлон; ברוסית:Хатлонская область, תעתיק: חטלונסקאיה אובלסט; בפרסית: ولایت ختلان, תעתיק: ולאית ח'תלאן) הוא מחוז בדרום-מערב טג'יקיסטן והמחוז המאוכלס ביותר במדינה.
המחוז הוקם בשנת 1992, לאחר עצמאותה של המדינה.
המחוז משתרע על פני 24,700 קמ"ר ובירתו היא העיר בוח'תר.
במהלך התקופה הסובייטית, ח'תלון היה מרכז לגידול כותנה.
בשנות ה-30 השלטונות הסובייטים ניסו לקיים תהליך קולקטיביזציה כפוי שכלל הגלייה ויישוב מחדש של איכרים ואכיפה רבה נגדם.
תהליך הקולקטיביזציה יצר מתיחות רבה בין תושבי האזור הטג'יקים לבין אלו האוזבקים.
על פי אומדן רשמי מתאריך 1 בינואר 2024, אוכלוסיית המחוז מנתה כ-3.7 מיליון בני אדם, רובם עוסקים בחקלאות.
ח'שם זנה הוא כפר בלתי מוכר בדואי בנגב, בסמוך למושב נבטים ובצמוד לכביש 25.
ב-2017 הודיעה חברת מקורות על כוונתה להקים את מאגר מים בשטח המצוי בסמוך למגרש של בית משפחת אל-עתמין, בתוך תחומי הכפר הבלתי חוקי.
מפרוטוקול ישיבה שבה השתתפו תושבי הכפר, נציגי מקורות ואנשי הרשות להסדרת ההתיישבות הבדואית בנגב, עולה כי העבודות להקמת המאגר הופסקו בתוך זמן קצר וזאת לאחר שהתגלה באזור העבודות בית קברות.
באוגוסט 2019 נודע כי חרף הגילוי, חברת מקורות המשיכה להיות מעוניינת בחידוש העבודות, ולכן תמכה בהעתקת הקברים לאתר אחר.
עם זאת, תושבי הכפר הבלתי מוכר דחו את ההצעה להעתיק את הקברים ועתרו לבית המשפט הגבוה לצדק.
במסגרת המשא ומתן להקמת ממשלת ישראל השלושים ושש הושגה הסכמה בהסכם הקואליציוני עם הרשימה הערבית המאוחדת כי יישוב זה יוכר כחוקי תוך 45 ימים מכינונה, ב-28 ביולי 2021. עם זאת, הכפר לא הוכר כיישוב מן המניין וממשיך להיחשב כבלתי חוקי.
חָאאֵן (בספרדית: Jaén) היא עיר באנדלוסיה שבדרום ספרד.
אוכלוסייתה כוללת 111 אלף תושבים.
כאשר המוסלמים שלטו במקום במשך 500 שנה היא נקראה בפיהם جيان (גָ'יַאן).
העיר ידועה בשל תעשיית שמן הזית המשגשגת בה.
בעשורים האחרונים גברה התיירות בעיר.
תיירים מבקרים בעיקר ברחובות הצרים של הרובע ההיסטורי של העיר, ובהרי סנטה קטלינה המקיפים אותה.
בשנת 1929 הוקמה קבוצת כדורגל ריאל חאאן שבשנות ה-50 של המאה ה-20 שיחקה מספר עונות בלה ליגה.
חאבייר גראסיה קארלוס (בספרדית: Javi Gracia; נולד ב-1 מאי 1970), המוכר בקיצור כחאבי גראסיה, הוא כדורגלן עבר ספרדי ומאמן כדורגל בהווה.
הוא הוביל את ווטפורד לגמר גביע ה-FA השני בתולדותיה בשנת 2019, אך פוטר מאוחר יותר באותה השנה.
גראסיה נולד בפמפלונה, נווארה, והחל לשחק בצורה מקצועית באתלטיק בילבאו.
בעונת 1992/1993, שיחק במדי ליידה, אשר שבה ללה ליגה לאחר היעדרות בת 43 שנים.
הוא הבקיע 12 שערים בעונה זו והייתה לעונה הטובה בקריירה שלו.
הוא בילה את שש העונות הבאות בצמרת הליגה, ושיחק באופן קבוע גם במדי ריאל ויאדוליד וגם בריאל סוסיאדד.
בשנת 1999 חזר לשחק בליגה הספרדית השנייה וחתם בויאריאל, הוא עזר למועדון מולנסיה לעלות ללה ליגה לאחר שנת היעדרות אחת.
הוא שיחק עמה באופן קבוע גם בלה ליגה.
בפברואר 2003, לאחר שכמעט ולא שיחק בעונה וחצי האחרונות שלו בוויאריאל, חתם בקורדובה מהליגה השנייה.
ביוני 2004 פרש ממשחק פעיל.
הוא הופיע בסך הכול ב-229 משחקים בלה ליגה במהלך תשע עונות, בהן כבש 17 שערים.
גראסיה החל את קיירת האימון שלו בקבוצת הנוער של ויאריאל, לאחר מכן אימן בליגה הספרדית השלישית, שם אימן את קבוצת Pontevedra CF.
בשנים 2008–2009, עדיין בליגה השלישית, הצליח לעלות ליגה עם קדיס, אך פוטר באמצע העונה שלאחר מכן.
לאחר שנה בה אימן את קרקירה מליגת העל היוונית, חזר לארצו והוביל את אלמריה חזרה ללה ליגה אך עזב את המועדון ביוני 2013. ב-4 בספטמבר אותה שנה אימן לראשונה בלה ליגה כשמונה למאמנה של אוססונה.
ב-30 במאי 2014 מונה למאמנה החדש של מלאגה.
בשנתיים בהן אימן את הקבוצה, הוביל אותה למקום התשיעי והשמיני בהתאמה.
לפני פתיחת עונת 2016/2017 מונה למאמנה של רובין קאזאן מליגת העל הרוסית.
לאחר שסיים רק מקום התשיעי בליגה, עזב את המועדון.
ב-21 בינואר 2018 מונה למאמנה של ווטפורד מהפרמייר ליג כשחתם על חוזה ל-18 חודשים בעקבות פיטוריו של מרקו סילבה.
בעונת 2018/2019, הוביל את המועדון לגמר הגביע האנגלי בפעם השנייה בתולדותיו.
הוא פוטר ב-7 בספטמבר 2019, לאחר פתיחה גרועה של עונת 2019/2020 כשהקבוצה עם נקודה אחת בלבד.
גראסיה חזר לאמן בלה ליגה, כשמונה ב-27 ביולי 2020 למאמנה של ולנסיה.
הוא פוטר ממנה קרוב לסיום עונת 2020/2021.
ב-21 בפברואר 2023 הוא שב לאנגליה כמאמנה הראשי של לידס יונייטד מהפרמייר ליג, כשהוא מחליף בתפקיד את ג'סי מארש שפוטר מן המועדון.
בהודעת המועדון נאמר כי חוזהו של גראסיה יהיה גמיש אך לא פירט מעבר לכך.
המועדון ציין כי מינויו של גראסיה לתפקיד כפוף להנפקת אשרת עבודה עבורו באנגליה.
גראסיה פוטר מתפקידו בלידס ב-3 במאי 2023 לאחר שהקבוצה בניהולו השיגה שלושה ניצחונות בלבד מתוך שנים עשר משחקים.
הוריו של גראסיה היו מורים.
אליפות הליגה הספרדית השנייה: 1992/1993
מאמן החודש בפרמייר ליג: אוגוסט 2018
חאבייר "חאבי" גאלאן חיל (בספרדית: Javier "Javi" Galán Gil; נולד ב-19 בנובמבר 1994 בבדחוס שבספרד) הוא כדורגלן ספרדי המשחק בעמדות המגן השמאלי, הקשר השמאלי והקיצוני השמאלי באוססונה מהלה ליגה.
גאלאן החל את הקריירה המקצוענית שלו בקבוצה הבוגרת של בדחוס מהליגות הנמוכות.
ב-9 ביולי 2015 חתם גאלאן בקורדובה, והחל לשחק בקבוצת המילואים של המועדון.
בשנת 2016 החל לשחק בקבוצה הראשונה של המועדון, במדיה ערך 77 הופעות ליגה והבקיע ארבעה שערים במסגרת הליגה הספרדית השנייה.
ב-29 בינואר 2019 חתם גאלאן על חוזה לשלוש עונות וחצי בווסקה מהלה ליגה.
הוא ערך 81 הופעות ליגה במדי המועדון, בהן הבקיע שני שערים.
ב-31 ביולי 2021 חתם גאלאן על חוזה לחמש עונות בסלטה ויגו מלה ליגה.
ב-15 באוגוסט ערך את הופעת הבכורה שלו במועדון, בהפסד 1–2 לאתלטיקו מדריד במסגרת המחזור הראשון בליגה לעונת 2021/2022. הוא ערך 37 הופעות ליגה בעונתו הראשונה במועדון.
ב-3 ביולי 2023 חתם גאלאן באתלטיקו מדריד ל-3 שנים.
ב-24 בינואר 2024 הושאל גאלאן לריאל סוסיאדד.
חאבייר "חאבי" גֶרָה מורנו (בספרדית: Javier "Javi" Guerra Moreno; נולד ב-13 במאי 2003 בחילט שבספרד) הוא כדורגלן ספרדי המשחק בעמדת הקשר בקבוצת ולנסיה מהלה ליגה.
גרה גדל במחלקת הנוער של ויאריאל, ובשנת 2019 עבר למחלקת הנוער של ולנסיה.
ב-14 במאי 2021 חתם על חוזה מקצועני ראשון במועדון, עד לשנת 2024, ומספר ימים לאחר מכן החל לשחק בקבוצת המילואים של המועדון.
ב-16 בינואר 2022 ערך את הופעת הבכורה שלו בקבוצה הראשונה של המועדון, בניצחון 1-0 על אתלטיקו בלארס במסגרת שלב שמינית הגמר של גביע המלך הספרדי לעונת .
ב-16 באפריל 2023 ערך את הופעת הבכורה שלו בלה ליגה, בהפסד 2-0 לסביליה במסגרת המחזור ה-29 לעונת 2022/2023. ב-27 באפריל הבקיע את שער הבכורה שלו בקבוצה, בניצחון 2-1 על ריאל ואיאדוליד במסגרת המחזור ה-31 בליגה.
בחודש מאי 2023 חתם על חוזה חדש בוולנסיה עד לשנת 2027, לקראת עונת 2023/2024, בה הפך לשחקן קבוע בקבוצה.
גרה נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025.
חאבייר סוטומאיור (בספרדית: Javier Sotomayor; נולד ב-13 באוקטובר 1967) הוא אתלט עבר מקובה.
סוטומאיור החל את הקריירה הבינלאומית שלו באליפות העולם באתלטיקה הראשונה באולם שנערכה בפריז, צרפת בשנת 1985. הוא זכה במדליית כסף בקפיצה לגובה בתוצאה של 2.30 מטר.
באליפות העולם השנייה באולם שנערכה באינדיאנפוליס, אינדיאנה ארצות הברית בשנת 1987 הוא סיים במקום רביעי בתוצאה של 2.32 מטר.
בתחרות שנערכה בסלמנקה, ספרד ב-8 בספטמבר 1988 קבע סוטומאיור בקפיצה לגובה שיא עולם חדש של 2.43 מטר, שיפור לשיא העולם בן השנה של פטריק שברג משוודיה (2.42 מטר).
באליפות העולם באולם שנערכה בבודפשט, הונגריה בשנת 1989 זכה סוטומאיור במדליית זהב בקפיצה לגובה בשיא אליפות חדש של 2.43 מטר.
בתחרות שנערכה בסן חואן, פוארטו ריקו ב-29 ביולי אותה שנה הוא שיפר את שיאו העולמי והעמיד אותו על 2.44 מטר.
באליפות העולם באתלטיקה שנערכה בטוקיו, יפן בשנת 1991 זכה סוטומאיור במדליית כסף בקפיצה לגובה בתוצאה של 2.36 מטר, אחרי צ'ארלס אוסטין מארצות הברית שקבע שיא אליפות חדש של 2.38 מטר ולפני הוליס קונוויי אף הוא מארצות הברית (2.36 מטר).
באולימפיאדת ברצלונה (1992) זכה סוטומאיור במדליית זהב בקפיצה לגובה בתוצאה של 2.34 מטר.
במדליית כסף זכה פטריק שברג (2.34 מטר) ובמדליית ארד זכו שלושה קופצים הוליס קונוויי, טים פורסיית' מאוסטרליה וארתור פרטיקה מפולין (2.34 מטר).
בתחרות שנערכה בסלמנקה ב-27 ביולי 1993 קבע סוטומאיור בקפיצה לגובה שיא עולם חדש של 2.45 מטר, השיא הנוכחי (2024).
שבועיים לאחר מכן, באליפות העולם באתלטיקה שנערכה בשטוטגרט, גרמניה הוא זכה במדליית זהב בקפיצה לגובה בשיא אליפות חדש של 2.40 מטר, לפני ארתור פרטיקה (2.37 מטר) וסטיב סמית' מבריטניה (2.37 מטר).
באליפות העולם באתלטיקה שנערכה בגטבורג, שוודיה בשנת 1995 זכה סוטומאיור במדליית כסף בקפיצה לגובה בתוצאה של 2.37 מטר, אחרי טרוי קמפ מבהאמה (2.37 מטר) ולפני ארתור פרטיקה (2.35 מטר).
באליפות העולם באתלטיקה שנערכה באתונה, יוון בשנת 1997 זכה סוטומאיור במדליית זהב בקפיצה לגובה בתוצאה של 2.37 מטר, לפני ארתור פרטיקה (2.35 מטר) וטים פורסיית' (2.35 מטר).
לפני אולימפיאדת סידני (2000) הושעה סוטומאיור לאחר שבדיקות סמים מצאו שהשתמש בקוקאין.
בהמשך, קוצרה ההשעיה בעקבות לחץ מסיבי של הפדרציה הקובנית לספורט והוא הספיק להשתתף באולימפיאדת סידני ולזכות במדליית כסף בתוצאה של 2.32 מטר, אחרי סרגיי קליוגין מרוסיה (2.35 מטר) ולפני עבדרחמן חמאד מאלג'יריה (2.32 מטר).
בספטמבר 2001 הודיע סוטומאיור על פרישה מפעילות בעקבות גילוי נוסף של סם אסור בשם ננדרולון במחנה אימונים ביוני באותה השנה.
חאבייר מרסלו פאס (בספרדית: Javier Marcelo Páez; נולד ב-23 בספטמבר 1975) הוא כדורגלן עבר ארגנטינאי ששיחק בעמדת הבלם.
פאס גדל במרלו שבגראן בואנוס איירס והחל לשחק כדורגל במחלקת הנוער של חימנסיה חוחוי.
בשנת 1995 עבר למועדון הפאר הארגנטינאי אינדפנדיינטה אך בקדנציה הראשונה שלו בקבוצה התקשה לתפוס מקום בהרכב.
בשנת 1999 חזר לקדנציה שנייה ומוצלחת יותר באינדפנדיינטה ושיחק בה שלוש שנים נוספות.
לאחר מכן שיחק גם בדפורטיבו קיטו מאקוודור וחזר לארגנטינה כשחתם בקבוצת אולימפו מבאיה בלנקה.
לקראת עונת 2006/2007 הגיע לישראל וחתם בקבוצת הפועל תל אביב, שם שיחק תחת המאמן יצחק שום ולאחר מכן תחת ניר לוין.
יחד עם פאס הגיע לקבוצה שחקן ארגנטינאי נוסף, הקשר לוסיאנו דה ברונו.
ב-18 בספטמבר 2006 כבש פאס את שער הבכורה שלו במדי הפועל תל אביב, בניצחון 1-4 על הכח עמידר רמת גן.
את שערו השני בקבוצה הבקיע בדרבי מול מכבי תל אביב.
בעונה זו הגיע עם הקבוצה לשלב 32 האחרונות של גביע אופ"א, לאחר ניצחון על פריז סן-ז'רמן בצרפת במסגרת שלב הבתים.
בתום העונה זכה פאס עם הפועל תל אביב בגביע המדינה, לאחר שכבש את השער המכריע בדו-קרב הפנדלים במשחק הגמר מול הפועל אשקלון.
לאחר עונה אחת בהפועל תל אביב חזר פאס לקבוצתו הקודמת, אולימפו, ובשנת 2008 חתם בקבוצת אתלטיקו טוקומאן, שם שימש כקפטן הקבוצה למשך שלוש שנים, עד שהושאל לצ'קריטה ג'וניורס לחצי עונה.
בשנת 2012 חזר לקבוצת נעוריו, חימנסיה חוחוי.
בקיץ 2013 חתם בקבוצת פרו קאריל אואסטה מליגת המשנה בארגנטינה.
חאבייר אלחנדרו מסצ'ראנו (בספרדית: Javier Alejandro Mascherano; נולד ב-8 ביוני 1984, בסן לורנצו שבארגנטינה) הוא כדורגלן עבר ארגנטינאי, שכיום משמש כמאמנה של אינטר מיאמי מליגת ה-MLS.
מסצ'רנו מכונה "חפסיטו" (Jefecito) - "הבוס הקטן", ומכונה גם מאסצ'ה.
הוא הופיע ב-147 משחקים של נבחרת ארגנטינה, שני רק לליונל מסי.
מסצ'ראנו החל את הקריירה שלו בריבר פלייט.
בשונה משחקנים אחרים, מסצ'ראנו ערך את הופעת הבכורה שלו במדי הקבוצה אחרי שהספיק להופיע במדי הנבחרת הלאומית הארגנטינאית.
יכולתו הגבוהה של השחקן במהלך גביע העולם בכדורגל עד גיל 17 גרמה למאמן נבחרת ארגנטינה דאז, מרסלו בייאלסה, לזמן אותו לנבחרת ומסצ'ראנו ערך את הופעת הבכורה במדים הלאומיים ב-16 ביולי 2003 במשחק הידידות מול נבחרת אורוגוואי, כמעט חודש לפני שהוא ערך את הופעת הבכורה במדי ריבר פלייט (3 באוגוסט 2003).
מסצ'רנו שיחק בריבר פלייט שלוש שנים והיה אחד השחקנים החשובים שלה ואחד הקשרים האחוריים הטובים באמריקה הדרומית.
הוא חוזר על ידי קבוצות צמרת מאירופה אך לבסוף, בקיץ 2005, הוא נרכש על ידי קורינתיאנס הברזילאית תמורת סכום של 15 מיליון דולר והצטרף לבן ארצו קרלוס טבס שנרכש מוקדם יותר.
מסצ'רנו שיחק בקבוצה הברזילאית כשנה בהצלחה חלקית, מסצ'רנו וטבס נקלעו לסכסוך עם ראשי המועדון ונמכרו לווסטהאם האנגלית בקיץ 2006 בעסקה מפוקפקת.
אחרי חצי שנה קשה באנגליה במהלכה לא קיבל הזדמנויות להוכיח את עצמו, הסכימה וסטהאם להשאילו לליברפול אחרי שפיפ"א אישרה את העברתו, אף על פי שחוקי פיפ"א אוסרים על שחקן לשחק ביותר משתי קבוצות במהלך שנה אחת.
היכולת הגבוהה שהציג במדי ליברפול העלתה תמיהה כיצד שחקן ברמתו לא קיבל הזדמנויות לשחק בווסטהאם.
משחק השיא של מסצ'ראנו במדי ליברפול היה בגמר ליגת האלופות אז שיתק את כוכבה של מילאן, הברזילאי קאקה.
מסצ'ראנו הפך לשחקן חשוב במערך של רפא בניטז.
ב-29 בפברואר 2008 חתם מסצ'ראנו על חוזה לארבע שנים בקבוצה וזאת לאחר חודשים בהם נפוצו שמועות בדבר מעברו של מסצ'ראנו לקבוצה אחרת.
עם חתימתו, הסכימה ליברפול לשלם סכום הקרוב ל-18 מיליון לירות שטרלינג.
ב-15 במרץ 2008 הבקיע את שער הבכורה שלו בפרמייר ליג במשחק מול רדינג.
לאחר מונדיאל 2010, ואחרי שליברפול הודחה מליגת האלופות, הביע מסצ'ראנו את רצונו לעזוב.
לאחר ששתי קבוצות הביעו רצון לקנותו, ברצלונה ואינטר מילאנו, החליט מסצ'ראנו לחתום בברצלונה, תמורת 18 מיליון יורו.
מסצ'ראנו היה הרכש השלישי של ברצלונה באותו קיץ, אחרי דוד וייה (שהגיע מולנסיה) ואחרי אדריאנו (שהגיע מסביליה).
בעונת 2010/2011 זכה מסצ'ראנו עם ברצלונה בליגת האלופות כאשר הוא בורג מרכזי בהגנה.
בעונת 2014/2015 זכה בטרבל עם ברצלונה והמאמן החדש לואיס אנריקה.
בתחילת עונת 2015/2016 קיבל מסצ'ראנו את סרט הקפטן הרביעי, דבר שלא נהוג בברצלונה בעקבות כך שמסצ'ראנו לא שחקן בית שגדל במועדון.
ב-26 באפריל 2017 כבש מסצ'ראנו את שער הבכורה שלו במדי ברצלונה, לאחר שכבש בבעיטת עונשין בניצחון 1–7 על אוסאסונה.
ב-23 בינואר 2018 הודיעה ברצלונה שמסצ'ראנו יעזוב את הקבוצה, לאחר 7 וחצי שנים במועדון.
ב-26 בינואר 2018 חתם מסצ'ראנו בחביי צ'יינה פורצ'ן מהליגה הסינית.
בדצמבר 2019 חתם מסצ'ראנו באסטודיאנטס לה פלאטה מליגת העל הארגנטינאית.
ב-16 בנובמבר 2020 הודיע מסצ'ראנו על פרישה מכדורגל.
ב-26 בנובמבר 2024 מונה מסצ'ראנו למאמנה של אינטר מיאמי מליגת ה-MLS.
מסצ'ראנו היה מהשחקנים הבולטים בנבחרות הצעירות של ארגנטינה, הוא סיים עם הנבחרת עד גיל 17 והנבחרת עד גיל 20 במקום הרביעי באליפויות העולם (2001, 2003 בהתאמה).
בנוסף, הוא השתתף במוקדמות לאולימפיאדה עם הנבחרת עד גיל 23 בה זכתה ארגנטינה.
כאמור, מסצ'ראנו ערך את הופעת הבכורה במדי הנבחרת עוד לפני ששיחק דקה אחת בקבוצה הבוגרת של ריבר פלייט.
תחת הדרכתו של המאמן בייאלסה, הפך מסצ'רנו לאחד השחקנים החשובים של ארגנטינה.
הוא היה בסגל ארגנטינה לקופה אמריקה, בסגל לגביע הקונפדרציות שנערך בגרמניה ב-2005 ובהרכב הנבחרת במהלך מונדיאל 2006 שנערך בגרמניה.
הוא כבש את שעריו הראשונים במדים הלאומיים במהלך הקופה אמריקה 2007, שער הבכורה מול פרגוואי שהעניק ניצחון 0:1 ואת המקום הראשון ושער נוסף בניצחון 0:4 מול פרו.
מסצ'ראנו נבחר על ידי מאמן הנבחרת האולימפית של ארגנטינה, סרחיו בטיסטה, כאחד משלושת השחקנים המותרים מעל גיל 23 לסגל הנבחרת האולימפית של ארגנטינה אשר זכתה במדליית הזהב באולימפיאדת בייג'ינג (2008).
בכך הפך מסצ'ראנו לספורטאי הארגנטינאי הראשון שזוכה בשתי מדליות זהב אולימפיות.
ב-30 ביוני 2018 פרש מנבחרת ארגנטינה בתום משחק ההפסד מול נבחרת צרפת בשמינית גמר מונדיאל 2018.
אליפות ארגנטינה - 2 (קלאוסורה 2003, קלאוסורה 2004)
מדליית הזהב - 2 אולימפיאדת אתונה (2004), אולימפיאדת בייג'ינג (2008)
חאבייר סולאנה מדריאגה (בספרדית: Javier Solana Madariaga; נולד ב-14 ביולי 1942) הוא פוליטיקאי, דיפלומט ופיזיקאי ספרדי שכיהן מאז שנת 1999 כנציג העליון של מדיניות החוץ והביטחון המשותפת באיחוד האירופי וכמזכיר הכללי של מועצת האיחוד האירופי.
עם כניסת אמנת ליסבון לתוקף בשנת 2009, בוטלה משרה זו והוחלפה במשרת הנציג העליון של האיחוד לענייני חוץ ומדיניות ביטחון, ואת מקומו של סולאנה תפסה הבריטית קתרין אשטון.
במקביל הוחלף סולאנה גם כמזכיר הכללי.
סולאנה כיהן במשך 13 שנים כשר בממשלתו של פליפה גונסאלס בספרד בטרם מונה למזכיר הכללי של ברית נאט"ו בשנים 1995–1999.
סולאנה נולד בשנת 1942 במדריד שבספרד לאב שהיה מרצה לכימיה.
אחיו לואיס נעצר עקב מעורבותו בפעילות נגד המשטר הרודני של גנרל פרנקו בספרד.
סולאנה למד באוניברסיטת קומפלוטנסה של מדריד, ובתום לימודיו ב-1964 הצטרף למפלגה הסוציאליסטית הספרדית (PSOE), שפעלה אז מחוץ לחוק.
בשנים 1965 עד 1970 המשיך סולאנה בלימודים באוניברסיטאות שונות בארצות הברית בזכות מלגה של קרן פולברייט.
בתקופה זו הוא השתתף בהפגנות מחאה נגד מלחמת וייטנאם וכיהן כנשיא אגודת הסטודנטים הזרים.
ב-1971 חזר סולאנה לספרד והתמנה למרצה לפיזיקת מצב מוצק באוניברסיטה האוטונומית של מדריד, שם גם קיבל תואר דוקטור במדעי הפיזיקה.
במהלך שנות פעילותו האקדמיות פרסם סולאנה יותר משלושים מאמרים מדעיים בתחום הפיזיקה.
בדצמבר 1976, לאחר תום עידן פרנקו וכינון הדמוקרטיה בספרד, נבחר סולאנה למזכיר הארגון והעיתונות של הוועד הפועל של המפלגה הסוציאליסטית (PSOE).
הוא כיהן בתפקיד זה במשך חמש שנים.
הוא נחשב ידיד אישי ובעל ברית של מנהיג המפלגה, פליפה גונסאלס, ולאחד האנשים האחראים לתמורות שהתחוללו במפלגה בשנים שלאחר מותו של הרודן פרנקו.
במאי 1977 היה סולאנה בין האנשים שליוו את גונסאלס לפגישה רשמית ראשונה עם המלך חואן קרלוס בארמונו.
ביוני 1977 נבחר סולאנה לכהן כחבר בבית הנבחרים הספרדי מטעם המפלגה הסוציאליסטית.
לאחר שבבחירות 1982 זכתה המפלגה ברוב מוחלט בפרלמנט, כיהן סולאנה כשר התרבות בשנים 1982–1988, כשר החינוך והמדע בשנים 1988–1992, כשר החוץ בשנים 1992–1995 וכדובר הממשלה בשנים 1985–1988.
במהלך 13 שנות כהונתו כשר, סולאנה צבר מוניטין כאדם דיסקרטי וכדיפלומט מיומן.
בשנים האחרונות של שלטון גונסאלס הצליח סולאנה לשמור מרחק משערוריות השחיתות ומ"המלחמה המלוכלכת" נגד המחתרת הבסקית אט"א, שדבקו בגונסאלס.
בשלהי 1995 היה סולאנה השר היחיד שנותר מהרכב ממשלתו הראשונה של גונסאלס.
העיתונות הספרדית העלתה השערות לפיהן צפוי סולאנה לתפוס את מקומו של גונסאלס בראשות המפלגה הסוציאליסטית, אולם סולאנה החליט לדלג מהפוליטיקה הספרדית לזירה הבינלאומית.
ב-1982 התנגדה המפלגה הסוציאליסטית להצטרפות ספרד לברית נאט"ו, שהייתה מזוהה בשנות המלחמה הקרה עם הגוש המערבי וארצות הברית.
אולם לאחר שנבחרה לשלטון ב-1986 שינתה המפלגה את עמדתה ותחת שלטון הסוציאליסטים הצביעו אזרחי ספרד במשאל עם בעד הישארות ספרד כחברה בברית.
ב-5 בדצמבר 1995 מונה סולאנה למזכיר הכללי של ברית נאט"ו במקומו של ווילי קלאס, שנאלץ לפרוש מתפקידו בעקבות שערוריית שחיתות.
מועמדותו של סולאנה לתפקיד הייתה שנויה במחלוקת, משום שבעבר התנגד לברית הצפון-אטלנטית ואף פרסם מסמך המפרט 50 סיבות להגיד לא לנאט"ו.
כשנשאל על כך הסביר סולאנה כי הוא שמח להיות חלק מנאט"ו מרגע שהברית חדלה להיות כלי במלחמה הקרה.
סולאנה פעל לעצב מחדש את נאט"ו כברית לשיתוף פעולה בפעולות של שמירת השלום.
בתקופתו הצטרפו לכוחות נאט"ו חיילי צבא צרפת וספרד, והצטרפו לברית צ'כיה, פולין הונגריה.
במאי 1997 נחתם הסכם עם רוסיה ששם קץ למצב האיבה בין ברית נאט"ו לפדרציה הרוסית והניח את היסודות לשיתוף פעולה ביניהן.
ב-1999 פרצה מלחמת קוסובו, שבה לחמו צבא יוגוסלביה ומורדים אלבנים תושבי חבל קוסובו שבסרביה.
נאט"ו בראשות סולאנה החליטה שיש להציב בחבל קוסובו כוח לשמירת שלום שיחצוץ בין הצדדים והודיעה על כוונתה לפתוח בהתקפות אוויריות נגד מטרות סרביות אם יוגוסלביה לא תאפשר את הצבתו.
לאחר שהמאמצים הדיפלומטיים נכשלו, תקפו כוחות הברית מהאוויר מטרות צבאיות ואזרחיות ביוגוסלביה מבלי לקבל את אישור מועצת הביטחון של האו"ם עקב התנגדותה של רוסיה, בעלת בריתה של סרביה.
סולאנה הצדיק את התקיפות במניעים הומניטריים, על מנת למנוע טיהור אתני של קוסובו, בדומה למה שביצעו הסרבים במלחמת בוסניה (1992–1995).
בעת ששימש כשר המדע, היה מארחו הרשמי של שר המדע של ישראל עזר ויצמן בעת ביקור בספרד בינואר 1989.
הפגיעה במטרות אזרחיות עוררה ביקורת עד כדי טענות על הפרת אמנת ז'נבה בידי כוחות נאט"ו.
בכינוס של מועצת נאט"ו בוושינגטון הסכימו ראשי המדינות החברות בברית לאסטרטגיה חדשה, ששינתה והרחיבה את האופי ההגנתי של הארגון.
האסטרטגיה החדשה מתירה התערבות ממניעים הומניטריים במגוון רחב יותר של מצבים מבעבר, וכן מתירה לנאט"ו למנוע ולרסן מצבי משבר.
ביוני 1999 נסוגו הכוחות הסרביים מחבל קוסובו, סולאנה הפסיק את ההפצצות, ומועצת הביטחון של האו"ם התירה לנאט"ו להפעיל כוח שמירת שלום באזור.
ב-6 באוקטובר 1999 סיים סולאנה את תפקידו בראשות ברית נאט"ו, והעביר את התפקיד לג'ורג' רוברטסון הבריטי.
ביוני 1999 מונה סולאנה לתפקיד הנציג הגבוה של האיחוד האירופי למדיניות חוץ וביטחון.
בנובמבר 1999 הוא מונה גם למזכ"ל מועצת האיחוד.
המועצה בראשותו החליטה על הקמת כוח תגובה אירופאי מהיר שיכלול 60 אלף חיילים.
בדצמבר 2003 פרסם סולאנה את מסמך אסטרטגיית הביטחון האירופאית, אשר מפרטת את סדרי העדיפויות ומזהה את האיומים העיקריים לביטחון האיחוד האירופי, ובהם הטרור.
תפקידיו של סולאנה הורחבו עוד יותר ביוני 2004, כאשר הוא יועד להתמנות לשר החוץ הראשון של האיחוד האירופי - תפקיד שמשלב בין הנהגת מדיניות החוץ והביטחון של האיחוד לנציב יחסי החוץ של האיחוד.
מינוי זה לא יצא אל הפועל, לאחר שאזרחי צרפת דחו במשאל עם את אישור החוקה האירופית במאי 2005.
בתפקידו כממונה על מדיניות החוץ והביטחון באיחוד האירופי ממלא סולאנה תפקיד משמעותי בניסיונות התיווך בסכסוך הישראלי-פלסטיני באמצעות תוכנית "מפת הדרכים" שגיבש הקוורטט.
סולאנה ביקר בישראל, ברשות הפלסטינית ובמדינות אחרות באזור לעיתים קרובות ונפגש עם מנהיגי האזור.
ביוני 2009, לאחר שנכשלו מאמצי השלום של הקוורטט, אמר סולאנה שיש להקים מדינה פלסטינית גם בלי הסכמים.
באוקטובר 2009 השתתף בוועידת הנשיא בהזמנת נשיא המדינה שמעון פרס אמר שיש לפעול נגד מימוש תוכנית הגרעין האיראנית.
חאבייר גארידו באובידה (בספרדית: Javier Garrido Behobide; נולד ב-15 במרץ 1985 באירון) הוא כדורגלן עבר ספרדי ממוצא בסקי, ששיחק בתפקיד המגן השמאלי.
גארידו הצטרף למועדון ריאל סוסיאדד כבר בילדותו, והחל להתאמן בקבוצות הצעירות של המועדון.
בין השנים 2002 ו-2004, הוא היה חלק משחקני ריאל סוסיאדד ב', קבוצת המילואים של סוסיאדד, ושיחק עבורה 50 פעמים בליגה השלישית בספרד.
הוא ערך את הופעת הבכורה שלו בקבוצה הבוגרת של ריאל סוסיאדד במשחק גביע המלך הספרדי ב-8 באוקטובר 2003, שהסתיים בניצחון קבוצתו 1–2 על ריאל אוביידו.
הקריירה המקצוענית של גארידו החלה ב-2004, כאשר הוא הפך לחלק קבוע בקבוצה הבוגרת בעונת , לאחר שהחליף את אגוסטין ארנזבל שעבר לריאל סרגוסה בעונת המלפפונים.
גארידו ערך את הופעת הבכורה שלו בליגת העל הספרדית במשחק מול לבאנטה ב-29 באוגוסט 2004. בשלוש עונותיו עם ריאל סוסיאדד בליגה הספרדית, הוא שיחק ב-86 משחקים וכבש שער אחד, והיה הקשר האחורי השמאלי החשוב ביותר של הקבוצה בשנים אלו.
אף על פי שהחל את עונת בסוסיאדד, הוא עזב את הקבוצה לנוכח הבעיות הכלכליות של המועדון, שבאו לאחר ירידתו לליגה השנייה בעונת .
ב-2 באוגוסט 2007, גארידו חתם במנצ'סטר סיטי תמורת 1.5 מיליון ליש"ט (2.2 מיליון אירו), בחוזה למשך ארבע שנים.
בכך הוא הפך לשחקן הבסקי הראשון במועדון.
הוא ערך את הופעת הבכורה שלו ב-11 באוגוסט, במשחק כנגד וסטהאם יונייטד.
גארידו היה שותף לפתיחה מוצלחת ביותר עונת 2007/2008, עם ארבעה ניצחונות וארבע ספיגות שערים בלבד בששת המשחקים הראשונים.
עם זאת, הוא הוחלף בהרכב הפותח על ידי מיכאל בול לפני פגרת חג המולד.
מנצ'סטר סיטי סיימה את העונה במקום התשיעי בפרמייר ליג, והעפילה למוקדמות גביע אופ"א באמצעות זכייה בדירוג המשחק ההוגן של אופ"א.
גארידו הבקיע את שערו הראשון עבור מנצ'סטר סיטי מבעיטה חופשית במשחק מול ליברפול בהפסד 2–3 ב-5 באוקטובר 2008.
ב-2010 חתם בלאציו האיטלקית שם שיחק עד שהושאל לנוריץ' סיטי באוגוסט 2012. לאחר ששיחק עונה אחת במדי הקבוצה כשחקן מושאל, רכשה נוריץ' את כרטיס השחקן של גארידו, והשחקן חתם לעונה נוספת בקבוצה.
בשנת 2015 עבר לשחק בקבוצת לאס פאלמס.
בתום העונה, לאחר שסייע לקבוצתו להינצל מירידת ליגה, שוחרר מלאס פאלמס וחתם בא.א.ק.
בקיץ 2018 חתם בריאל אוניון מהליגה הספרדית השלישית.
במרץ 2020 לאחר הפסקת הליגה בעקבות מגפת הקורונה וסיום החוזה בסוף העונה פרש ממשחק.
חאבייר אגירה אונינדייה (בספרדית: Javier Aguirre Onaindía; נולד ב-1 בדצמבר 1958 במקסיקו סיטי) הוא כדורגלן עבר מקסיקני ששיחק בעמדת הקשר, ומאמן כיום את נבחרת מקסיקו.
אגירה החל את הקריירה שלו ככדורגלן בקבוצת קלוב אמריקה המקסיקנית בשנת 1980, ועבר באותה שנה ללוס אנג'לס אצטקס מארצות הברית.
ב-1981 הוא חזר לקלוב אמריקה ושיחק בה במשך ארבע עונות, במהלכן זכה עם הקבוצה באליפות מקסיקו בעונות 1983/1984 ו-1984/1985. מאוחר יותר הוא שיחק גם בקבוצות אטלנטה, אוסאסונה הספרדית וגוודלחרה, ופרש מכדורגל בשנת 1993.
אגירה שיחק בנבחרת מקסיקו בין השנים 1983 ו-1992, וכבש 13 שערים ב-59 משחקים במדיה.
הוא השתתף עם הנבחרת בטורניר מונדיאל 1986, שבו הורחק בכרטיס אדום בהפסד בשלב רבע הגמר לנבחרת גרמניה המערבית.
בשנת 1995 החל אגירה בקריירת האימון שלו באטלנטה המקסיקנית, קבוצתו לשעבר כשחקן.
כבר בשנה שלאחר מכן הוא סיים את תפקידו כמאמן הקבוצה, אך מונה למאמן קלוב פצ'וקה ב-1998. את פצ'וקה הוא הוביל לזכייה באליפות ליגת העל המקסיקנית ב-1999.
בשנת 2001 מונה אגירה למאמנה של נבחרת מקסיקו, במקום אנריקה מסה תחתיו השיגה הנבחרת תוצאות חלשות.
באותה שנה הוא הצעיד את הנבחרת להעפלה לגמר קופה אמריקה 2001, אך שם הפסיד עמה בתוצאה 0–1 לנבחרת קולומביה.
הוא הצעיד את הנבחרת גם בטורניר גביע הזהב 2002, שבו היא הודחה כבר ברבע הגמר, וכן במונדיאל 2002.
בהמשך אותה שנה מונה אגירה למאמן אוסאסונה, קבוצת תחתית באותו זמן בליגה הספרדית שנאבקה באופן קבוע על הישארותה בליגה.
בעונתו הראשונה כמאמן הקבוצה הצליח אגירה להשאיר את אוסאסונה בליגה, והמשיך לאמן את הקבוצה עד 2006. משום כך הוא נחשב לאחד מהמאמנים הטובים והעקביים שהיו לקבוצה מזה שנים רבות.
בעונתו האחרונה כמאמן אוסאסונה, , הוא הוביל אותה להשגת מקום במוקדמות גביע אופ"א.
לאחר שרשם לזכותו הצלחות באימון קבוצות קטנות, לפני עונת מונה אגירה למאמן אתלטיקו מדריד, שניסתה לשחזר את הצלחותיה משנים עברו.
בעונתו הראשונה כמאמן אתלטיקו הוא הצעיד את הקבוצה להשגת מקום בגביע אופ"א - ההעפלה הראשונה של המועדון למפעלים האירופיים מזה שבע שנים.
בעונת שיחקו תחת אגירה מספר מהחלוצים הכישרוניים בעולם, כדוגמת דייגו פורלאן וסרחיו אגוארו, והוא הצעיד את הקבוצה למקום הרביעי בליגה ולהעפלה לליגת האלופות.
על אף שלקח תפקיד חשוב בהחזרתה של אתלטיקו לצמרת הכדורגל הספרדי, הוא פוטר מאימון הקבוצה בפברואר 2009, בעקבות רצף תוצאות רעות שהשיג.
באפריל 2009 מונה אגירה בפעם השנייה למאמן נבחרת מקסיקו, במקומו של סוון-יוראן אריקסון.
באותה שנה הוא הוביל את הנבחרת לזכייה בגביע הזהב של CONCACAF, לאחר ניצחון 0–5 על נבחרת ארצות הברית במשחק הגמר.
בנוסף, הנבחרת העפילה תחתיו למונדיאל 2010 מהמקום השני במשחקי המוקדמות של דרום אמריקה.
ב-17 בנובמבר 2010 מונה למאמן ריאל סרגוסה הספרדית, אך פוטר ב-29 בדצמבר 2011.
ב-28 בנובמבר 2012 מונה אגירה למאמן אספניול הספרדית.
באוגוסט 2014 מונה למאמן נבחרת .
לאחר גביע אסיה בו יפן הודחה ברבע הגמר סיים את תפקידו.
ביוני 2015 מונה למאמן אל ווחדה מאיחוד האמירויות.
ביולי 2018 מונה למאמן נבחרת .
אגירה פוטר מתפקידו לאחר גביע אפריקה 2019 בו הודחה כמארחת בשמינית הגמר.
בדצמבר 2020 חזר למקסיקו וחתם במונטריי.
במרץ 2022 חזר לספרד ומונה למאמן מיורקה.
ביולי 2024 חזר לקדנציה שלישית לנבחרת .
חאבייר "חאבי" מרטינס אגינאגה (בספרדית: Javier "Javi" Martínez Aguinaga; נולד ב-2 בספטמבר 1988 באסטייה שבספרד) הוא כדורגלן ספרדי המשחק בעמדות הבלם והקשר האחורי במועדון ספורט קטר מליגת העל הקטרית.
מרטינס החל את קריירת הבוגרים שלו באוסאסונה ב'.
בקיץ 2006, כאשר היה בן 17, עבר מרטינס לקבוצת אתלטיק בילבאו תמורת 6 מיליון אירו.
כבר בעונת הבכורה שלו במועדון, 2006/07, מרטינס הפך לשחקן הרכב חשוב בהגנתה של אתלטיק בילבאו.
את שערי הבכורה שלו בקבוצה הבקיע מרטינס במשחק ליגה מול דפורטיבו לה קורוניה בדצמבר 2006, אז הבקיע צמד בניצחון 0–2. בעונה זו הבקיע מרטינס שלושה שערים סך הכל, אך קבוצתו ספגה 62 שערים והייתה רחוקה נקודה אחת בלבד מירידת ליגה.
בעונות הבאות, מרטינס ובילבאו סיימו לרוב במרכז הטבלה, כשלעיתים התברגו במפעלים האירופיים.
עם בילבאו הגיע מרטינס לגמר הגביע הספרדי בעונת , שם הפסיד עם הקבוצה 1–4 בגמר לברצלונה.
באותה עונה מרטינס ובילבאו הגיעו בליגה האירופית עד לשלב 32 הגדולות שבו נעצרו על ידי אנדרלכט הבלגית.
בעונת 2011/12 רשם מרטינס עם בילבאו עונת שיא, בה הגיע שוב לגמר גביע המלך הספרדי, בו הפסידה הקבוצה 0–3 לברצלונה.
באותה עונה, מרטינס השתתף עם אתלטיק בילבאו בגמר הליגה האירופית, בו הפסידה הקבוצה 0–3 לאתלטיקו מדריד.
בתקופה זו, מרטינס שיחק יותר כקשר אחורי, כאשר בתקופות אחרות שיחק בעיקר כבלם.
בסוף חודש אוגוסט 2012 חתם לחמש שנים בבאיירן מינכן, שהעבירה לאתלטיק בילבאו 40 מיליון אירו עבורו, לאחר משא ומתן ארוך בין הקבוצות.
סכום העברה זה היה לסכום הגבוה ביותר ששולם אז עבור שחקן בבונדסליגה.
את הופעת הבכורה שלו בקבוצה ערך מרטינס בספטמבר 2012, כשהחליף את בסטיאן שוויינשטייגר בניצחון 1–6 על שטוטגרט.
את שערו הראשון בקבוצה הבקיע מרטינס בבעיטת מספרת בניצחון 0–5 על הנובר 96 בנובמבר 2012. מרטינס הפך כבר בעונתו הראשונה בבאיירן מינכן לחלק חשוב מאוד מהגנת הקבוצה, כשהוא משתף פעולה בקישור עם שוויינשטייגר, ובהגנה עם דאנטה, פיליפ לאם, ג'רום בואטנג ודויד אלאבה.
באותה עונה, מרטינס היה חלק בלתי נפרד מהזכייה בטרבל ההיסטורי, תוך הפגנת משחק הקרבה קשוח במרכז השדה.
מרטינס זכה לשבחים רבים על משחקו מול ברצלונה בחצי גמר ליגת האלופות, בו שמר היטב על צ'אבי ואנדרס אינייסטה, והפך את שיטת הטיקי טאקה של ברצלונה לבלתי יעילה.
משחק זה הסתיים בתוצאה 0–4 לבאיירן מינכן.
מרטינס הצטיין גם בגמר ליגת האלופות 2013, בו ניצחה באיירן מינכן 1–2 את בורוסיה דורטמונד.
באוגוסט 2013 מרטינס עלה כמחליף במשחק הסופר קאפ האירופי מול צ'לסי במקומו של ראפיניה.
המשחק הסתיים בתוצאה 1-1, ולאחר שצ'לסי הובילה 1–2 בהארכה, מרטינס הבקיע שער שוויון בדקה ה-120, והביא את המשחק לפנדלים, בהם ניצחה באיירן מינכן.
בעונת 2013/14 ערך מרטינס 18 הופעות ליגה בלבד, מאחר שסבל מפציעות.
באותה עונה מרטינס זכה עם באיירן מינכן בדאבל, והקבוצה הודחה מליגת האלופות בחצי הגמר על ידי ריאל מדריד, כאשר מרטינס עלה כמחליף במשחק הגומלין, בו הובסה באיירן מינכן בתוצאה 0–4. בגמר הגביע הגרמני מול בורוסיה דורטמונד, בו ניצחה באיירן מינכן 0–2 בהארכה, שיחק מרטינס 120 דקות והצטיין.
באוגוסט 2014, במשחק הסופר קאפ הגרמני בו הפסידה באיירן מינכן 0–2 לבורוסיה דורטמונד, קרע מרטינס את הרצועה הצולבת בדקה ה-30 של המשחק.
באותה עונה זכתה באיירן מינכן בדאבל, והודחה בחצי גמר ליגת האלופות על ידי אתלטיקו מדריד.
מרטינס נטל חלק בשני המשחקים מול אתלטיקו מדריד, אך היה פצוע בניצחון על בורוסיה דורטמונד בגמר הגביע.
בעונת 2016/17 מרטינס חזר לשחק בהרכב באיירן מינכן בקביעות, ותופקד בעיקר כבלם תחת המאמן החדש קרלו אנצ'לוטי, כאשר אצל מאמניו הקודמים בבאיירן מינכן, יופ היינקס ופפ גווארדיולה, שיחק בעיקר כקשר אחורי.
מרטינס שיתף פעולה בעונה זו עם דויד אלאבה, מאטס הומלס, פיליפ לאם, ולעיתים גם עם ג'רום בואטנג שסבל מפציעות רבות, ומרטינס תופקד כבלם בגין זאת.
מרטינס הציג יכולת גבוהה מאוד לאורך כל העונה.
עם זאת, במשחק הראשון ברבע הגמר מול ריאל מדריד, ספג מרטינס כרטיס אדום בדקה ה-60 של המשחק.
הרחקה זו השפיעה רבות על המשחק, שהיה עד אז בשליטתה של באיירן מינכן, וריאל מדריד ניצחה 1–2 באליאנץ ארנה.
מרטינס נעדר מהגומלין, בו ניצחה באיירן מינכן 1–2 בסנטיאגו ברנבאו, אך הודחה מהמפעל לאחר שספגה שלושה שערים בהארכה.
באותה עונה, בחצי גמר הגביע הגרמני, מרטינס ביצע שגיאה בהגנה כשכדור שמסר לשוערו סוון אולרייך הפך לשער יתרון של מרקו רויס מבורוסיה דורטמונד.
כעבור מספר דקות הבקיע מרטינס את שער השוויון, אך באיירן מינכן הודחה מהגביע לאחר הפסד 2–3. באותה עונה, זכה מרטינס עם באיירן מינכן באליפות חמישית ברצף.
בעונת 2017/18 חאבי מרטינס המשיך להציג יכולת גבוהה לאורך כל העונה, וזכה עם באיירן מינכן באליפות הבונדסליגה, תחת המאמן החדש יופ היינקס, שהחליף את קרלו אנצ'לוטי המפוטר בתחילת העונה.
בליגת האלופות חאבי מרטינס ובאיירן מינכן הגיעו לחצי הגמר, בו הודחו על ידי ריאל מדריד לאחר הפסד 1–2 בבית ותיקו 2-2 בסנטיאגו ברנבאו, כשבשני המשחקים הציג חאבי מרטינס יכולת גבוהה.
בגמר הגביע הגרמני הפסידו באיירן מינכן וחאבי מרטינס 1–3 לאיינטרכט פרנקפורט.
בדקה ה-90 של משחק זה, הוכשל חאבי מרטינס ברחבה ללא תגובת השופט, כאשר התוצאה הייתה 1–2 לפרנקפורט, שזכתה לבסוף בגביע.
בעונת 2018/19 מרטינס המשיך להיות חלק חשוב בקבוצה ולהפגין יכולת טובה מאוד.
באיירן ומרטינס הודחו אמנם בשמינית גמר ליגת האלופות על ידי ליברפול, אך זכו בדאבל מקומי, כאשר באיירן סגרה פער של תשע נקודות מהמקום הראשון, וניצחה בגמר הגרמני 0–3 את ר.ב.
מרטינס פתח בגמר זה, והוחלף בדקה ה-65 על ידי קורנטן טוליסו.
בעונת 2019/20 זכו באיירן מינכן ומרטינס בדאבל נוסף, אך מרטינס היה שחקן משמעותי פחות תחת המאמן החדש האנזי פליק, ואיבד את מקומו בהרכב.
עם זאת, זכה חאבי מרטינס בליגת האלופות ובטרבל בפעם השנייה בקריירה שלו, כאשר במשחק גמר ליגת האלופות 2020, בו ניצחה ביירן 0–1 את פריז סן ז'רמן, ישב על הספסל ולא שיחק.
במשחק הסופר קאפ האירופי מול סביליה שנערך ב-24 בספטמבר 2020, נכנס מרטינס כמחליף בהארכה במצב של 1-1, והבקיע את שער הניצחון לבאיירן מינכן, והבטיח לקבוצה תואר נוסף.
ב-4 במאי 2021 הודיעו שני הצדדים כי מרטינס יעזוב את המועדון בתום העונה.
ב-20 ביוני 2021 חתם בקטר ספורטס קלאב מליגת העל הקטרית
בצעירותו היה מרטינס חלק מנבחרת הנוער של ספרד ואחר כך שיחק בנבחרות הצעירות.
בשנת 2007 זכה מרטינס עם נבחרת ספרד עד גיל 19 באליפות אירופה.
לאחר מכן, מרטינס היה חלק מנבחרת ספרד בכדורגל עד גיל 21, עמה השתתף באליפות אירופה בכדורגל עד גיל 21 - 2009, ממנה הודחה ספרד כבר בסיבוב הראשון.
במונדיאל 2010 עצמו, מרטינס ערך הופעה אחת, כשנכנס כמחליף במקום צ'אבי אלונסו בניצחון 1–2 על נבחרת צ'ילה בשלב הבתים.
מרטינס היה חלק מזכייתה ההיסטורית של ספרד במונדיאל זה, שהייתה הזכייה הראשונה של ספרד במונדיאל אי פעם.
בשנת 2011 חזר מרטינס לנבחרת עד גיל 21, והשתתף עמה כקפטן באליפות אירופה בכדורגל עד גיל 21 - 2011. מרטינס זכה עם ספרד באליפות זו, לאחר ניצחון 0–2 בגמר על הנבחרת המקבילה של שווייץ.
מרטינס נכלל בנבחרת הטורניר של אליפות זו.
מרטינס נכלל בסגל של נבחרת ספרד הבוגרת ליורו 2012 על ידי מאמנו ויסנטה דל בוסקה, וגם בטורניר זה ערך הופעה אחת בלבד כמחליף, בניצחון 0–4 על נבחרת אירלנד בשלב הבתים.
מרטינס הושווה על ידי דל בוסקה במהלך הטורניר לפטריק ויירה, ותואר על ידו כשחקן המושלם.
מרטינס וספרד זכו גם בטורניר זה, שהשלים שלוש זכיות רצופות של נבחרת ספרד בטורנירים גדולים.
באותו קיץ, השתתף מרטינס עם נבחרת ספרד האולימפית באולימפיאדת לונדון, ושימש קפטן בטורניר האולימפי.
ספרד ומרטינס נחלו אכזבה כשסיימו את השלב הבתים במקום האחרון, על אף שהגיעו לאולימפיאדה עם סגל חזק יחסית.
בשנת 2013 השתתף מרטינס עם נבחרת ספרד בגביע הקונפדרציות 2013, בו סיימה ספרד במקום השני לאחר הפסד 0–3 בגמר לנבחרת ברזיל.
מרטינס שיחק בטורניר זה מספר משחקים כמחליף, ולא שותף בגמר.
בשנת 2014 נכלל מרטינס בסגל הספרדי למונדיאל 2014. מונדיאל זה נחשב לכושל במיוחד עבור הנבחרת הספרדית, שהודחה כבר בשלב הבתים.
מרטינס לא שותף בתבוסה 1–5 לנבחרת הולנד, שבגינה שונה ההרכב לחלוטין לקראת המשחק השני מול נבחרת צ'ילה.
מרטינס פתח בהרכב במשחק זה במקום ג'רארד פיקה, אך ספרד הפסידה 0–2 והדחתה מהטורניר הובטחה כבר לאחר שני מחזורים.
את יורו 2016 החמיץ מרטינס בגין פציעה.
מרטינס לא זומן לסגל הספרדי למונדיאל 2018.
אחיו הגדול של חאבי מרטינס, אלברו, היה אף הוא כדורגלן מקצועני, שבשיאו שיחק באייבר במסגרת הליגה הספרדית השנייה בכדורגל.
חאבייר הרננדס בלקאסר (בספרדית: Javier Hernández Balcázar; נולד ב-1 ביוני 1988 בגוודלחרה) הוא כדורגלן מקסיקני המשחק בעמדת החלוץ בגוודלחרה ובנבחרת מקסיקו.
הרננדס מוכר בכינוי "צ'יצ'אריטו" (בספרדית מקסיקנית: אפונה קטנה).
חאבייר הבן הצטרף למועדון מעיר הולדתו, גוודלחרה, בגיל תשע.
הוא שיחק בקבוצות הנוער השונות של המועדון, עד שערך את הופעת הבכורה שלו בקבוצת הבוגרת בשנת 2006 במסגרת ליגת העל המקסיקנית.
הוא נכנס כמחליפו של אומאר בראבו, לאחר שקבוצתם הובילה 3–0 בדקה ה-82 נגד נקקסה.
חמש דקות לאחר שנכנס כמחליף כבש הרננדס את שער הבכורה שלו וקבע את תוצאת הסיום על 4–0 עבור קבוצתו.
זה היה שערו היחיד בשבע הופעות במהלך עונת .
בעונה שלאחר מכן, , שיחק הרננדס בשישה משחקים בהם לא הבקיע אף שער.
במחצית השנייה של עונת הוא הבקיע ארבעה שערים ב-15 הופעות.
במחצית עונת דורג הרננדס במקום השלישי בטבלת מלך השערים, כשלזכותו 11 שערים ב-17 משחקים.
ב-8 באפריל 2010 חתם הרננדס על חוזה במנצ'סטר יונייטד, והיה למקסיקני הראשון בשורות המועדון.
את הופעת הבכורה בקבוצה עשה הרננדס נגד צ'לסי בגמר גביע מגן הקהילה בו ניצחה קבוצתו בתוצאה 0–2. הרננדס כבש את השער השני לזכות קבוצתו.
בתום העונה זכה הרננדס עם הקבוצה באליפות הפרמייר ליג וכן ב"פרס סר מאט באזבי לשחקן השנה".
באותה עונה כבש הרננדס 20 שערים בכל המסגרות לטובת קבוצתו.
בעונת 2012/2013 זכה הרננדס באליפות שנייה עם קבוצתו.
ב-1 בספטמבר 2014 הושאל הרננדס לריאל מדריד למשך עונה אחת.
ב-13 בספטמבר 2014 ערך הרננדס את הופעת הבכורה שלו במדי ריאל מדריד, כשעלה כמחליף בהפסד קבוצתו 1–2 לאתלטיקו מדריד.
ב-20 בספטמבר 2014 כבש הרננדס צמד שערי בכורה במדי הקבוצה, בניצחון 2–8 על דפורטיבו לה קורוניה.
בגומלין רבע גמר ליגת האלופות הבקיע את השער היחיד במשחק נגד אתלטיקו מדריד, וריאל העפילה לחצי הגמר, שם הודחה על ידי יובנטוס.
בסיום העונה חזר הרננדס למנצ'סטר.
ב-31 באוגוסט 2015 חתם הרננדס לשלוש שנים בבאייר לברקוזן, תמורת 12 מיליון ליש"ט.
בעונתו הראשונה במועדון סיים הרננדס עם באייר לברקוזן במקום השלישי בבונדסליגה והבקיע 26 שערים בכל המסגרות, 17 מתוכם בליגה.
ב-24 ביולי 2017 חתם הרננדס על חוזה לשלוש שנים בווסטהאם יונייטד עבור 16 מיליון ליש"ט.
ב-13 באוגוסט 2017 ערך את הופעת הבכורה בקבוצה במשחק נגד מנצ'סטר יונייטד אותו הפסידה קבוצתו בתוצאה 4:0.
ב-2 בספטמבר 2019 חתם הרננדס לשלוש שנים בסביליה.
ב-21 בינואר 2020 חתם הרננדס בלוס אנג'לס גלאקסי לשלוש שנים.
ב-24 בינואר 2024 חזר לאחר 14 שנה לקבוצת נעוריו גוודלחרה.
הרננדס ערך את הופעת הבכורה שלו בנבחרת מקסיקו במשחק מול נבחרת קולומביה ב-30 בספטמבר, לאחר ששותף בטורנירים בינלאומיים עבור הנבחרות הצעירות של מקסיקו.
במשחק עצמו הוא בישל את שערה של מקסיקו, שהפסידה בתוצאה 1−2. ב-24 בפברואר 2010 הוא הבקיע את שני שערים הראשונים, צמד במשחק נגד נבחרת בוליביה.
במהלך משחקי ההכנה למונדיאל 2010 הוא הבקיע שערים נגד , , וצמד נגד .
חאבייר אגירה, מאמן נבחרת מקסיקו, זימן אותו לסגל לקראת המונדיאל.
הוא ערך את הופעת הבכורה במונדיאל לאחר שעלה כמחליף במקום גיז'רמו פרנקו בדקה ה-73 של משחק הפתיחה של הטורניר, מול נבחרת דרום אפריקה, שהסתיים בתיקו 1−1. הוא עלה כמחליף גם במשחק השני של הטורניר, והבקיע את השער הראשון בניצחון 0–2 על נבחרת צרפת.
בשמינית הגמר של אותו מונדיאל הוא כבש את שער הניחומים של מקסיקו שהודחה מול ארגנטינה, במשחק שהסתיים בתוצאה 1–3.
חאבייר הרננדס זומן לסגל מקסיקו לגביע הזהב ב-2011. במשחק הפתיחה מול אל סאלבדור הוא כבש שלשער בניצחון 0–5, ובמשחק הבא אחריו כבש צמד נגד קובה.
מקסיקו סיימה את שלב הבתים במקום הראשון.
ברבע הגמר מול גואטמלה, כבש "אל צ'יצ'אריטו" שער נהדר בעזרת העקב שעזר לנבחרתו לנצח 1–2 ולהעפיל לחצי הגמר מול הונדורס.
במשחק מול הונדורס מקסיקו נצחה 0–2, וארננדס כבש את השער הראשון.
בגמר גביע הזהב, בעמדת פיגור 0–2 מול ארצות הברית, הרננדס בישל במסירת עומק את השער הראשון לפאבלו באררה, ושערים של אנדרס גוארדדו, שער נוסף של באררה וג'ובאני דוס סנטוס השלימו מהפך והביאו זכייה שנייה ברציפות לנבחרת מקסיקו ולחאבייר הרננדס.
גם במונדיאל 2014 היה הרננדס חלק מסגל הנבחרת, והבקיע שער אחד במהלך הטורניר, במשחק מול בשלב הבתים.
הרננדס נכלל גם בסגל הנבחרת לטורניר מונדיאל 2018.
הרננדס נשוי לדוגמנית האוסטרלית שרה קוהן.
הרננדס הוא בנו של כדורגלן העבר המקסיקני חאבייר ארננדס גוטיירז, ששיחק עבור נבחרת מקסיקו במונדיאל 1986, ונכדו של תומאס בלקאסר אשר שיחק בשורות נבחרת מקסיקו במונדיאל 1954.
חאבייר ארננדס האב היה מכונה צ'יצ'רו ("אפונה") בשל עיניו הירוקות, ומכאן הגיע כינויו של הבן - צ'יצ'ריטו - "אפונה קטנה".
ביולי 2025 נקנס הרננדס והוזהר על ידי התאחדות הכדורגל המקסיקנית, לאחר שהשמיע סדרה של הערות סקסיסטיות ברשתות החברתיות שספגו ביקורת נרחבת, כולל מצד נשיאת מקסיקו קלאודיה שיינבאום.
אליפות העולם לקבוצות (1): 2014
מלך השערים של ליגת העל המקסיקנית (1): 2010
המבקיע המצטיין של גביע הזהב (1): 2011
חאבייר איגנסיו אקינו קארמונה (בספרדית: Javier Ignacio Aquino Carmona; נולד ב-11 בפברואר 1990) הוא כדורגלן מקסיקני המשחק בטיגרס בעמדת הקשר ימני.
אקינו התחיל את הקריירה שלו בקבוצת הנוער של קרוס אסול.
כשסיים את גיל הנוער שיחק תחילה בקבוצת המילואים של המועדון, ולאחר שהצטיין בה עלה לקבוצה הבוגרת.
ב-23 ביולי 2010 הוא ערך את הופעת הבכורה שלו בליגה בניצחון 0–3 נגד אסטודיאנטס טקוס.
ב-24 באוקטובר 2010 בתיקו 1-1 נגד מונרקס מורליה.
ב-28 בינואר 2013 עבר אקינו לויאריאל.
הוא ערך את הופעת הבכורה שלו בתיקו 1-1 נגד הרקולס.
אקינו היה שותף לחזרה של המועדון ללה ליגה אחרי היעדרות של שנה אחת.
ב-25 באוגוסט 2014 הושאל לראיו ואיקאנו.
בשנת זומן אקינו לסגל הנבחרת לקראת המשחקים הפאן-אמריקאיים וזכה עימה במדליית הזהב.
ב-4 ביולי 2011 הוא ערך את הופעת הבכורה שלו בנבחרת הבוגרת בהפסד 1–2 נגד במסגרת שלב הבתים של הקופה אמריקה 2011. בקיץ השתתף עם הנבחרת באולימפיאדת לונדון (2012).
ב-4 באוגוסט 2012 הבקיע את שער הבכורה שלו בנבחרת האולימפית בניצחון 2–4 נגד .
חאבייר אנחל בלבואה אוסה (בספרדית: Javier Ángel Balboa Osa, נולד ב-13 במאי 1985) הוא כדורגלן עבר ספרדי ששיחק בעמדת הקשר בין היתר בריאל מדריד הספרדית ובבנפיקה ליסבון הפורטוגזית, ושיחק בנבחרת גינאה המשוונית.
בלבואה התחיל את הקריירה שלו במחלקת הנוער של ריאל מדריד.
בקיץ הצטרף לריאל מדריד ב', את עונתו היחידה במועדון סיים עם 32 הופעות ושער אחד.
בקיץ הושאל לראסינג סנטנדר על מנת לצבור דקות משחק.
ב-16 בדצמבר 2006 הוא הבקיע את שער הניצחון נגד מאיורקה.
בקיץ חזר לריאל מדריד, אך הוא ערך רק 5 הופעות בעונה.
ב-19 בדצמבר 2007, הוא הבקיע את שער הבכורה שלו בריאל מדריד במסגרת גביע המלך הספרדי בתיקו 1-1 נגד אליקנטה.
ב-25 ביוני 2008, בלבואה חתם בבנפיקה ליסבון ל-4 שנים תמורת 4 מיליון אירו.
ב-28 בינואר 2010, בלבואה הושאל לקרטחנה מליגת המשנה בספרד.
בקיץ חזר לבנפיקה אך לא התאמן עם המועדון ובינואר הושאל לאלבסטה.
ב-13 באוגוסט 2011, בלבואה שוחרר מבנפיקה ויומיים לאחר מכן חתם בביירה מאר.
לאחר שנתיים באשטוריל חתם בלבואה בקבוצת אל-פאייסלי מערב הסעודית.
ב-27 בינואר 2017 חתם בטריקלה מהליגה היוונית השנייה.
בלבואה נולד במדריד להורים מגינאה המשוונית והוא בחר לייצג אותה בזירה הבינלאומית.
ב-2 ביוני 2007 הוא ערך את הופעת הבכורה שלו בנבחרת בהפסד 2-0 ל במסגרת מוקדמות גביע אפריקה לאומות 2008.
ב-21 בינואר 2012, בלבואה כבש את שער הבכורה בנבחרת בניצחון נגד במסגרת גביע אפריקה לאומות 2012. הוא היה שותף להעפלה של הנבחרת לחצי גמר גביע אפריקה לאומות 2015 - הישג השיא של הנבחרת.
הוא גם היה מלך השערים של הטורניר ביחד עם 4 שחקנים נוספים.
חאבייר מאנקייו גייטן (בספרדית: Javier Manquillo Gaitán, נולד ב-5 במאי 1994) הוא כדורגלן ספרדי המשחק בסלטה ויגו.
מאנקייו, שנולד במדריד, התחיל לשחק כדורגל בעיר הולדתו, בקבוצה ריאל מדריד, לצד אחיו התאום ויקטור.